CELEX: 62013CN0578
Language: lv
Date: 2013-11-15 00:00:00
Title: Lieta C-578/13: Lūgums sniegt prejudiciālu nolēmumu, ko 2013. gada 15. novembrī iesniedza Landgericht Kiel (Vācija) — Hans-Jürgen Kickler u.c./Grieķijas Republika

25.1.2014   
            
            
               LV
            
            
               Eiropas Savienības Oficiālais Vēstnesis
            
            
               C 24/7
            
         Lūgums sniegt prejudiciālu nolēmumu, ko 2013. gada 15. novembrī iesniedza Landgericht Kiel (Vācija) — Hans-Jürgen Kickler u.c./Grieķijas Republika
   (Lieta C-578/13)
   2014/C 24/13
   Tiesvedības valoda — vācu
   
      Iesniedzējtiesa
   
   
      Landgericht Kiel
   
   
      Lietas dalībnieki pamata procesā
   
   
      Prasītāji: Hans-Jürgen Kickler, Walter Wöhlk, Zahnärztekammer Schleswig-Holstein Versorgungswerk
   
   
      Atbildētāja: Grieķijas Republika
   
      Prejudiciālie jautājumi
   
   
               1)
            
            
               Vai Padomes 2007. gada 13. novembra Regulas (EK) Nr. 1393/2007 par tiesas un ārpustiesas civillietu vai komerclietu dokumentu izsniegšanu dalībvalstīs (1) [..], 1. pants ir jāinterpretē tādējādi, ka prasība, ar kuru valsts parādzīmju ieguvējs prasa no atbildētāja samaksu, ceļot izpildes un zaudējumu atlīdzības prasības pret atbildētāju, ir jāuzskata par civillietu vai komerclietu Regulas 1. panta 1. punkta pirmā teikuma izpratnē, ja ieguvējs nav pieņēmis atbildētāja 2012. gada februāra beigās izplatīto apmaiņas piedāvājumu, kas kļuva iespējams, pamatojoties uz Grieķijas likumu Nr. 4050/2012 (“Greek-Bondholder-Act”)?
            
         
               2)
            
            
               Vai prasība, kas būtībā ir balstīta uz iepriekš minētā Greek-Bondholder-Act spēkā neesamību, ir prasība sakarā ar valsts atbildību par darbību vai bezdarbību, īstenojot suverēnās tiesības, minētās regulas 1. panta 1. punkta otrā teikuma izpratnē?
            
         
      (1)  Eiropas Parlamenta un Padomes 2007. gada 13. novembra Regula (EK) Nr. 1393/2007 par tiesas un ārpustiesas civillietu vai komerclietu dokumentu izsniegšanu dalībvalstīs (dokumentu izsniegšana), un ar ko atceļ Padomes Regulu (EK) Nr. 1348/2000, OV L 324, 79. lpp.